《自龙云归复次前韵》
宋代·李处权

野寺经旬客寓居，水声山色是吾庐。
喜君能道碧云句，招我更烦黄犊车。
世路从来多险阻，人生何必问赢余。
况闻一诺千金重，为激西江救涸鱼。

作者简介：（?—1155）宋徐州丰县人，徙江宁溧阳，字巽伯。李淑曾孙。徽宗宣和间，与陈恬、朱敦儒并以诗名。南渡后曾领三衢。卒年七十余。有《崧庵集》。